CELEX: 62017CA0301
Language: el
Date: 2018-10-18 00:00:00
Title: Υπόθεση C-301/17: Απόφαση του Δικαστηρίου (έκτο τμήμα) της 18ης Οκτωβρίου 2018 — Ευρωπαϊκή Επιτροπή κατά Ρουμανίας (Παράβαση κράτους μέλους — Πράξη προσχώρησης του 2005 — Υποχρεώσεις των προσχωρούντων κρατών — Περιβάλλον — Οδηγία 1999/31/ΕΚ — Άρθρο 14, στοιχείο β' — Υγειονομική ταφή των αποβλήτων — Παύση λειτουργίας των χώρων που δεν έχουν λάβει άδεια εκμετάλλευσης χώρου υγειονομικής ταφής — Διαδικασία παύσης της λειτουργίας και μετέπειτα φροντίδας)

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/13
            
         
      Απόφαση του Δικαστηρίου (έκτο τμήμα) της 18ης Οκτωβρίου 2018 — Ευρωπαϊκή Επιτροπή κατά Ρουμανίας
      (Υπόθεση C-301/17) (1)
      
      ((Παράβαση κράτους μέλους - Πράξη προσχώρησης του 2005 - Υποχρεώσεις των προσχωρούντων κρατών - Περιβάλλον - Οδηγία 1999/31/ΕΚ - Άρθρο 14, στοιχείο β' - Υγειονομική ταφή των αποβλήτων - Παύση λειτουργίας των χώρων που δεν έχουν λάβει άδεια εκμετάλλευσης χώρου υγειονομικής ταφής - Διαδικασία παύσης της λειτουργίας και μετέπειτα φροντίδας))
      (2018/C 455/20)
      Γλώσσα διαδικασίας: η ρουμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: L. Nicolae και E. Sanfrutos Cano)
      
         Καθής: Ρουμανία (εκπρόσωποι: R.-H. Radu, E. Gane, L. Liţu, O. C. Ichim και M. Chicu, στη συνέχεια C.-R. Canţăr, E. Gane, L. Liţu, O.-C. Ichim και M. Chicu)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ρουμανία παρέβη τις υποχρεώσεις που υπέχει από το άρθρο 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, σε συνδυασμό με το άρθρο 13 της οδηγίας αυτής, καθόσον δεν εκπλήρωσε, όσον αφορά τους 68 επίμαχους χώρους υγειονομικής ταφής αποβλήτων, την υποχρέωση θέσπισης όλων των αναγκαίων μέτρων προκειμένου να παύσει το συντομότερο δυνατόν, σύμφωνα με τα άρθρα 7, στοιχείο ζ', και 13 της εν λόγω οδηγίας, η λειτουργία των χώρων που δεν έλαβαν, σύμφωνα με το άρθρο 8 της ίδιας οδηγίας, άδεια συνέχισης της λειτουργίας τους.
               
            
                  2)
               
               
                  Καταδικάζει τη Ρουμανία στα δικαστικά έξοδα.
               
            
         (1)  ΕΕ C 239 της 24.7.2017.